钦定古今图书集成/明伦汇编/闺媛典/第049卷 > 孛术鲁远妻雷氏
## 钦定古今图书集成/明伦汇编/闺媛典/第049卷 > 孛术鲁远妻雷氏

按《南阳府志》：“雷氏，顺阳人，孛术鲁远妻。远以父荫调
秘书郎，转襄阳县尹，须次居南阳。贼起，远以忠义自
奋，倾财募壮丁，得千馀人，与贼拒战。俄而贼大至，远
被害。雷为贼所执，贼欲妻之，乃诋贼曰：‘我鲁参政冢
妇，县令嫡妻。夫死于义，肯从汝狗彘以生乎’？贼丑其
言，将辱之，雷号哭大骂见杀。”